Meta fis-snin sittin tas-seklu li għadda, fl-Afrika, nazzjon wara nazzjon bdiet tieħu l-indipendenza, xi bojod li kienu marru 'jikkolonizzaw' f'dak il-kontinent, beżgħu jibqgħu joqogħdu taħt it-tmexxija tal-politiċi ġodda nativi tal-post. Allura, bdew jitilqu u jfittxu pajjiżi fl-Ewropa. Kienu draw bi klima sħuna, jew 'fietla', u xi wħud minn dawn l- ma ridux imorru lura lejn il-pajjiżi tax-xita u ċ-ċpar, u għalhekk ġew Malta. Malta kien hawn il-Gvern Nazzjonalista ta' Borg Olivier, li kienu jafdaw bħala serju, demokratiku u moderat. Bdew jixtru l-propjetà u jħallsu biex jinbnewlhom il-vilel. Allura kellna dak li baqa' jissemma' bħala 'l-boom'. Daħlu gliegel ta' flus fil-pajjiż. Min kellu l-propjetà mar tajjeb, xi kuntratturi gawdew. Anki l-qagħad tbaxxa, għaliex il-kuntratturi ħaddmu bennejja, kaħħala, manwali. Xi periti wkoll gawdew, kif anki xi nutara u avukati, u l-iktar xi Kien hawn xi wħud li bdew jirrepetu l-frażi bl-Ingliż: "We never had it so good". Ġara, madanakollu, li l-prezzijiet tal-bini, kemm għax-xiri, kif ukoll għall-kiri, għolew m'għola s-sema. Għalkemm kien hawn liġi tal-kera stretta, u bniedem li jikrulu bl-għoli seta', dak iż-żmien, jirrikorri għand il-Bord tal-Kera, li jiffissa l-kera xieraq, b'danakollu, billi kien hawn l-iskarsizza, is-sidien ma kinux jikru, iżda jagħtu b'ċens għal sbatax-il sena, u dan ma kienx ikkontrollat. Iż-żgħażagħ li xtaqu jiżżewġu, il-miżżewġin li jinfirdu, u dawk li għal xi raġuni riedu jikru xi mkien ieħor, kienu jsibu ma' wiċċhom diffikultà kbira u prezzijiet li ma jifilħux. Il-Moviment ta' Kana, immexxi minn Dun Charles Vella, beda kampanja ta' protesta kontra dan l-istat ta' fatt, u l-istess għamlu xi studenti tal-Università. Il-Knisja, immexxija mill-Arċisqof Gonzi, bniet blokk bini fil-Blata l-Bajda u l-Gvern ukoll iċċaqlaq u beda jibni wkoll. Dan il-bini tal-Knisja u tal-Istat beda jtaffi xio ftit il-problema. Xorta, però, il-prezz tal-propjetà għal min ried jibni post għalih baqa' għoli, u n-numru ta' appartamenti għall-kiri skars u limitat. Meta xi wħud, fil-Partit Nazzjonalista, kienu jwissu li bil-'boom' b'kollox il-Gvern kien qiegħed jitlef l-appoġġ, kien ikun hemm min jirrispondi li meta jkun hawn il-ġid ma jintilfux elezzjonijiet. Anzi, xi oħrajn kienu jgħidu: "Kif jista' Borg Olivier jitlef l-elezzjoni, wara li kien kiseb l-Indipendenza ta' pajjiżna?". Ir-realtà kienet li l-'boom' kien ta' benefiċċju kbir għal xi wħud u ta' benefiċċju żgħir għal oħrajn, u ta' l- benefiċċju għal kotra kbira. Tant li, fl-elezzjoni tal-1971, il-Partit tilef, anzi ħa tkaxkira. Kienet lezzjoni. Il-'boom', flok serva biex kattar il-vpoti tal-Partit fil-gvern, tellfu l-appoġġ. Għaliex min ma gawdiex u ra lil min gawda Bħalissa, ħafna Laburisti jsemmu s- Ħafna Laburisti oħrajn qed jaraw li min igawdi minn dan is- , u jħossu li huma mhux biss ma għandhom xejn minn dan is- , iżda qed jaraw il-ħajja togħla. U qed jogħlew il-kirjiet. U qed jiskarsa l-bini għall-kiri u għax-xiri. Il-barranin għonja li qed jitħajru jiġu fostna (għall-passaport jew għal raġunijiet oħra, forsi agħar minn hekk) qegħdin jgħollu l-prezzijiet, u b'hekk huma kuntenti ħafna b'ċerti propjetarji. Qiegħed jikber l-iżbilanċ. Min jaħdem qrib in-nies jaf ukoll bit-tbatija ta' xi wħud: ħaddiema jew pensjonanti. Kellimhom, jekk toħroġ qatra minn għonqhom, speċjalment meta jasal biex jagħlaq iż-żmien tal-kera jew taċ-ċens. Din tal-għoli tad-djar għall-kiri mhix problema ta' pajjiżna biss. F'Ottubru li għadda, il-ġurnal Franċiż ippubblika studju bit-titolu: (Il-kirjiet għolja, marda Ewropea). Jagħmel paragun bejn l-infiq medju li wieħed ikollu jagħmel għad-dar fejn joqgħod, u kemm mill-paga jew qligħ ieħor imur, bħala perċentwali, għall-alloġġ, fid-diversi pajjiżi tal-Ewropa. Kważi kullimkien, il-problema qed tagħfas. Fi Franza, ir-rabja għall-għoli tal-ħajja, u mhux lanqas għall-prezzijiet esaġerati għal- , splodiet f'ħafna dimostrazzjonijiet li saru fil-bliet importanti tal-pajjiż kollu, u li ntwerew fuq it-televiżjoni kullimkien. Il-popolarità kbira li kien igawdi l-President Macron, f'daqqa waħda bdiet nieżla 'l isfel sewwa. Lezzjonijiet passati u preżenti, li bħala Partit Nazzjonalista qed nifhmu u nieħdu.
L-iskarsizza tal-Art u tal-Bini għall-Kiri u x-Xiri